ทองคำปิดพุ่ง 38.3 ดอลล์
สัญญาทองคำตลาดนิวยอร์กปิดพุ่งขึ้น38.3 ดอลล์  จากกระแสคาดเฟดเล็งใช้ QE3
18 พ.ค. 2555

สัญญาทองคำตลาดนิวยอร์กปิดพุ่งขึ้น38.3 ดอลล์  จากกระแสคาดเฟดเล็งใช้ QE3
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 38.3 ดอลลาร์ หรือ 2.49% ปิดที่ 1,574.9 ดอลลาร์/ออนซ์
สัญญาทองคำดีดตัวขึ้นหลังจากที่ร่วงลงติดต่อกัน 4 วันทำการที่ผ่านมา โดยตลาดได้แรงหนุนจากกระแสคาดการณ์ที่ว่า ธนาคารกลางสหรัฐ (เฟด) อาจจะใช้มาตรการ QE3 เพื่อกระตุ้นการขยายตัวของเศรษฐกิจ หลังจากเฟดสาขาฟิลาเดลเฟียรายงานว่า ดัชนีการผลิตในเขตดังกล่าว ร่วงลงสู่ระดับ -5.8 จุดในเดือนพ.ค.ซึ่งเป็นระดับต่ำสุดนับตั้งแต่เดือนก.ย.ปีที่แล้ว จากเดือน 8.5 จุดของเดือนเม.ย.
นอกจากนี้ สัญญาทองคำยังได้แรงหนุนจากการที่นักลงทุนเข้ามาช้อนซื้อเก็งกำไร หลังจากสัญญาทองคำร่วงลงอย่างหนักเป็นเวลาหลายวัน